google/wiki40b huggingface dataset:
बार्तोलोमियो क्रिस्टोफोरी

रूपरेखा

१७२० में बार्तोलोमियो द्वारा निर्मित पियानो में आज के आधुनिक पियानो की लगभग सभी खूबियाँ मौजूद थी। इसमें जो कुछ कमिया थी भी वो ये कि यह आज की तरह हल्के नहीं थे, इनमें धातु का फ्रेम नहीं था जिसकी वजह से इससे एक विशेष प्रकार की उंची आवाज नहीं निकल पाती थी। १८२० में लौह पट्टियों के निर्माण से पहले तक के पियानों के निर्माण के यही नियम रहे। क्रिस्टोफर के पियानो की रूपरेखा कुछ इस प्रकार है:

ऍक्शन

पियानो की अंदरूनी गतिविधियाँ बेहद जटिल याँत्रिक क्रियाओं पर आधारित होती हैं जिन्हे बनाने के लिये एक बेहद विशेष प्रकार की जटिल रूपरेखा की जरूरत होती है। इन गतिविधियों को करने वाले यंत्रों को ही एक्शन कहते हैं। बार्तोमोलियो का एक्शन इन आवश्यकताओं को बखूबी पूरा करता था। बार्तोलोमियो के पियानो के एक्शन इतने जटिल थे की बाद के निर्माताओं द्वारा इनमें सुधार करना बहुत मुश्किल हो गया। हालाँकि इनकी जटिलता इनकी विशेषता थी और आज कल के पियानो के एक्शन इससे भी ज्यादा जटिल होते हैं। आजकल के एक्शन क्रिस्टोफर के पियानो के एक्शन पर ही आधारित है।

हथौड़ा

क्रिस्टोफोरी के बनाए पियानो में हथौडे का सिरा (A) कागज़ का बना होता था (देखें चित्र), जिसे एक गोलाकार तार में लपेटा जाता था और गोंद से चिपकाकर सुरक्षित कर दिया जाता था। इसके बाद इसे तार से लगने की जगह पर चमड़ी की पट्टी से लपेट दिया जाता था। राएट के अनुसार इन हथौडों का उद्गम १५वीं शताब्दी के पेपर ओर्गन पाइप तकनीक में हुआ था। कागज़ का उद्देशय हथौडे को मुलायम बनाना था जिससे तार को बिना कोइ क्षति पँहुचाए ज्यादा क्षेत्र में चोट की जा सके और तार के निचले हिस्से को भी आवाज की कंपन पैदा करने के लिए हिलाया जा सके। यही लक्ष्य १८वीं शताब्दी के पियानो में लकड़ी के हथौडों को मुलायम चमडी से लपेट कर पाया गया।
आधुनिक पियानो में हथौडे बास ध्वनि के लिए बड़े आकार के होते हैं और ट्रेबल ध्वनि के लिये छोटे आकर के।
मल्होत्रा उप जाति

मल्होत्रा उप जाति खत्री जाति से आती है इनका गौत्र कौशल है
कौशल गौत्र 
हिरण्यभा कौशल ऋषि हैं।
जिनसे कौशल गोत्र आरंभ हुआ, जो की यज्ञवल्क्य ऋषि के शिक्षक थे !
कौशल गौत्र के कुल देवता ,***,बीरा जी है ।
कौशल गौत्र की कुलदेवी ***शिवाय माता है ।
जो भी पंजाबी बिरादरी ,ककड ,मल्होत्रा ,मेहरोत्रा , मेहरा, मरवाहा ,मेहता ,बहल ,खोसला ,बैंस माकन ,कपुर ,कत्याल ,खन्ना, , चानना ,वाही देव ,चोपड़ा ,कवात्रा , त्रेहन, मग्गो ,कुंद्रा , वोहरा , कोछर, बराडा , वधावन, भल्ला ,भटूरे ,सरीन , और सच्चर, वासन आदि खत्री हंस , ऋषि ,और झांजी, संगर, पंजवानी ,तेंजानी ,लबशे,लखनपाल ,मल्हनहंस ब्राह्मण इन जातियों का कौशल गोत्र है ! और इनकी कुलगुरु गद्दी का नाम श्री बीरा जी है ! 
Note:- कुछ क्षेत्रों में कपूर का गौत्र (कौशिक) खन्ना का गौत्र (कौशिक) चोपड़ा का गौत्र (अवलश ) और भल्ला का वत्स भी प्रचलित है कृपया अपने पूर्वज परंपरा के अनुसार चले ।
कुल गुरु परम्परा इस प्रकार है!
कौशल गोत्र के कुल गुरु और गद्दी
गुरु ब्रेह्मलिन १००८ श्री ख़ुशी राम जी मलनहंस कौशल गोत्रीय ! इन से पहले गुरु पूर्वजों का नाम पता नही चल पाया इसके बाद गुरू ब्रह्म लीन श्री 108 निर्मलदास जी मलनहंस कौशल गोत्रीय उसके उपरांत ब्रह्म लीन स्वामी श्री श्री 108 तारा चन्द जी मलनहंस कौशल गोत्रीय ब्रह्म लीन ! स्वामी श्रीश्री १०८ मंघा लाल जी मलनहंस कौशल गोत्रीय ! एवम् ब्रह्म लीन स्वामी श्री रोशन लाल जी मलनहंस कौशल गोत्रिय ब्रह्म लीन पंडित करम चन्द जी मलनहंस कौशल गोत्रिय, ब्रह्मलीन श्री गोकल चंद जी मलनहंस कौशल गोत्रीय ! इस समय इस परिवार में अब नन्द किशोर कौशल गद्दी का परचार और प्रसार कर रहे हैंजो भी पंजाबी ब्राह्मण एवं क्षत्रिय कौशल गोत्र के हैं ये उनकी गद्दी है !
संपर्क करे ! नन्द किशोर कौशल
निवास स्थान :-- 229 /7 नजदीक
पुराना पंजाब खादी आश्रम
पटेल नगर तहसील कैंप
पानीपत ( हरियाणा )
फोन न:-7206117775
🌹आपका सुखद भविष्य मेरा लक्ष्य🌹 
🙏जय श्री बीरा जी 💐 जय शिवाय माता💐
इस जानकारी को आगे शेयर करना भी गुरु गद्दी की ओर अनजान सेवकों की सेवा करना है। ताकि सभी को जानकारी मिले और लोग लाभ प्राप्त कर सकें । ऐसा करके पुण्य के भागी बनें ।
वी॰ एस॰ संपत

आरंभिक जीवन

संपत भारतीय प्रशासनिक सेवा के १९७३ बैच के अधिकारी है।
रूद्रामन के जूनागढ़ अभिलेख

रुद्रदामन ने प्राकृत लिपि में लम्बा जूनागढ़ अभिलेख जारी किया। रुद्रदामन के विषय में विस्तृत जानकारी मिलती है।उसने सुदर्शन झील की मरम्मत करवाई। इसका व्यय उसने व्यक्तिगत कोष से दिया इसका दूसरा नाम  गिरनार अभिलेख कहते हैं
इक्का राजा रानी

संक्षेप

बरखा और सागर एक दूसरे को प्यार करते हैं और जल्द ही शादी करने की उम्मीद करते हैं। एक दिन, बरखा सड़क के किनारे गंभीर रूप से घायल एक आदमी को देखती है। वह उसकी मदद करने का फैसला करती है और उसे अस्पताल में भर्ती कराया जाता है और इलाज किया जाता है। जब यह आदमी ठीक हो जाता है, तो उसे पता चला कि वह विशाल कपूर के नाम से एक कुख्यात गैंगस्टर है। बरखा ने विशाल उर्फ विकी के लिये जो किया उसकी वो सराहना करता है। वह उसे नियोजित करता है और वह उससे शादी करना चाहता है। जब वह उसे इस बात का इजहार करता है, तो वह उसे इंकार कर देती है और उसे बताती है कि वह सागर से प्यार करती है। गुस्से में, विकी उनके बीच गलतफहमी पैदा करना शुरू कर देता है और जब वे असफल होता है, तो वह सागर को मारने की योजना बनाता है।
उत्प्रेषण

उत्प्रेषणादेश या उत्प्रेषण (Certiorari ; /ˌsɜrʃ(i)əˈrɛəraɪ/) किसी उच्चतर न्यायालय द्वारा किसी अधीनस्थ न्यायालय and administrative authorities (in 1991 by Supreme Court) को दिया जाता है और निर्देशित किया जाता है कि अमुक निर्णय की सुनवाई (proceeding) को पुनरावलोकन के लिये भेजें।
मोहित मारवाह

प्रारंभिक जीवन

मोहित मारवाह नई दिल्ली, भारत में नोएडा फिल्म सिटी के संस्थापक संदीप मारवाह, और रीना मारवाह के लिए कांस्य थे। वह अभिनेता सोनम कपूर, अर्जुन कपूर और हर्षवर्धन कपूर के पहले चचेरे भाई हैं, साथ ही युवा फिल्म निर्माता रिया कपूर, जाह्नवी कपूर और ख़ुशी कपूर, बोनी कपूर और श्रीदेवी की बेटियाँ हैं। मारवाह का एक छोटा भाई है जिसका नाम अक्षय मारवाह है।
फरवरी २०१८ में अल जज़ीरा अल हमरा में, मारवाह ने पूर्व अभिनेत्री टीना मुनीम (उद्योगपति अनिल अंबानी की पत्नी) की भतीजी, अंतरा मोतीवाला से शादी की। उनकी मौसी, श्रीदेवी का दुबई में उनकी शादी में भाग लेने के बाद निधन हो गया।

व्यवसाय

मोहित मारवाह ने अपना करियर विक्रम भट्ट के सहायक निर्देशक के रूप में शुरू किया। उन्होंने एक लघु फिल्म "द ऑडिशन" में भी काम किया, जो उनके भाई अक्षय मारवाह द्वारा निर्मित थी|
२९४७ ईसा पूर्व

२९४७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २९४७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
कला निर्देशन

विज्ञापन, प्रकाशन, फ़िल्म, टेलीविज़न, इंटरनेट और विडियो गेम्स आदि सभी में कला निर्देशक के पद होते हैं जो लगभग एक सा काम करते हैं।
पण्डित टोडरमल

पंडित टोडरमल (1719 – 1766) भारत के जैन धर्म के महान पण्डित तथा लेखक थे। वे जयपुर के निवासी थे। उन्होने जैन ग्रन्थों के संरक्षण एवं अध्ययन की एक सुसंगठित प्रणाली अपनायी थी।
अमर सिंह (राजनेता)

व्यक्तिगत जीवन

सिंह का जन्म आज़मगढ़ के एक राजपूत परिवार में हुआ।

फ़िल्में

सिंह ने हिन्दी फ़िल्म हमारा दिल आपके पास है (2000) में लघु अभिनय किया। इसके अतिरिक्त शैलेन्द्र पाण्डे द्वारा निर्देशित आगामी फ़िल्म जेडी में भी इन्होंने एक राजनीतिज्ञ का अभिनय किया है।
जलकाक

जलकाक (Cormorant) या पनकौआ पक्षियों में बक गण (Order Ciconiformes) के जलकाक कुल (Family Phalacrocoracidae) का प्रसिद्ध पक्षी है जिसकी कई जातियाँ सारे संसार में पाई जाती हैं। इस कुल के पक्षियों का रंग काला, चोंच लंबी, टाँगें छोटी और उँगलियाँ ज़ालपाद होती है। ये अपना अधिक समय पानी में ही बिताते हैं और पानी के भीतर मछलियों की तरह तैर लेते हैं। ये सब मछलीखोर पक्षी हैं।
जलकाक का दूसरा नाम पनकौआ भी है। इसकी एक छोटी जाति भी होती है जो छोटा पनकौआ (Little cormorant) कही जाती हैं। कद की छोटाई के अलावा इन दोनों में कोई भेद नहीं है।
तीसरी जाति के पक्षी बानवर (Darter) कहे जाते हैं। पूर्वोक्त दोनों जातियों से इनकी चोंच अवश्य भिन्न होती है, लेकिन इसके अतिरिक्त इनके रहन सहन, स्वभाव, तथा भोजन आदि में कोई भेद नहीं है। पनकौओं की चोंच जहाँ आगे की ओर थोड़ी मुड़ी रहती है, वहीं बानवर की चोंच सीधी पतली और नुकीली रहती है।
पनकौए 10- 12 इंच लंबे पक्षी हैं जिनके नर और मादा एक ही जैसे होते हैं। ये या तो किसी जलाशय में मछलियाँ पकड़ते रहते हैं या पानी के किनारे या किसी ठूँठ पर डैने फैलाए बैठे अपने पंख सुखाते रहते हैं। इनका जोड़ा बाँधने का समय जुलाई है, जब ये सैकड़ों की संख्या में इकट्ठे होकर अपने बड़े बड़े गिरोह बना लेते हैं। इनका गरोह एक ही जगह मिलकर घोंसला बनाता है, जिसमें मादा 4-5 अंडे देती है।
वालपय

जनसांख्यिकी

भारत की 2011 की जनगणना के अनुसार, वालपय की जनसंख्या 8,532 है। कुल जनसंख्या में पुरुष 51%, और महिलाएँ 49% हैं। यहाँ की औसत साक्षरता दर 78% है जो राष्ट्रीय साक्षरता दर 59.5% से अधिक है जिसमें से पुरुष साक्षरता दर 83% और महिला साक्षरता दर 72% है। 10% लोग 0-6 वर्ष आयुवर्ग के हैं।

परिवहन

इस कस्बे में सार्वजनिक परिवहन के रूप में निजी और सरकारी बसें उपलब्ध हैं। बस सेवाएँ अच्छी होने के कारण गोवा के किसी भी भाग में बहुत कम परेशानियों के साथ पहुँचा जा सकता है। यहाँ का निकटतम रेलवे स्टेशन थिविम में है जो वालपय से बस द्वारा अधिकतम 45 मिनट की दूरी पर स्थित है। इस स्टेशन से मुम्बई और दक्षिण भारत के लिए रेलगाड़ी पकड़ी जा सकती है।
२८९७ ईसा पूर्व

२८९७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८९७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
जनसंख्या वृद्धि

जनसंख्या वृद्धि किसी भी क्षेत्र में लोगों की संख्या बढ़ने को कहा जाता है। पूरे दुनिया में मनुष्य की जनसंख्या हर साल लगभग 8.3 करोड़ या 1.1% की दर से बढ़ती जा रही है। वर्ष 1800 को पूरे विश्व की जनसंख्या लगभग एक अरब थी, जो 2017 तक बढ़ कर 7.6 अरब हो गई है। आगे भी इसकी संख्या में बढ़ाव की ही उम्मीद है और ये अंदाजा लगाया गया है कि 2030 के मध्य तक ये आबादी 8.6 अरब हो जाएगी और 2050 तक 9.8 अरब तक हो जाएगी। 2100 तक इसकी आबादी 11.2 अरब तक हो सकती है।

इतिहास

18वीं सदी के दौरान जब औद्योगिक क्रांति शुरू हुई तो पश्चिमी देशों में बहुत ही तेजी से जनसंख्या वृद्धि शुरू हो गई थी। इस जनसंख्या वृद्धि के कारण को जानने के लिए ब्रिटिश वैज्ञानिक थॉमस मैककियोन (1912-1988) ने खोज शुरू किया था। उसने इस खोज से प्राप्त जानकारी का प्रकाशन मॉडर्न राइज़ ऑफ पॉप्युलेशन में किया।
मादक द्रव्य

ऐसे पदार्थ जो नशा पैदा करते हैं, मादक द्रव्य (Narcotic) कहलाते हैं।
शुभा तोले

प्रारंभिक जीवन और शिक्षा

शुभा तोले, १९६७ अगस्त में एक विपुल वैज्ञानिक परिवार में हुआ था। उनकी माँ डॉ. अरुणा पी तोले, एक व्यावसायिक चिकित्सक जो कैंसर रोगी के लिए बहुत कम लागत अभिनव कृत्रिम अंग, एड्स और उपकरणों के डिजाइन के लिए जिम्मेदार थी और उनकी पिता जो समीर, इलेक्ट्रॉनिक्स विभाग के अधीन एक संस्थान, भारत सरकार के निदेशक थे। उसकी बुनियादी शिक्षा के बाद, तोले ने सेंट जेवियर्स कॉलेज में जीवन विज्ञान और जैव रसायन अध्ययन करने के लिए मुंबई में जाने का फैसला किया। 
उसकी एमएस और पीएचडी डिग्री के लिए, डॉ तोले कैलिफोर्निया प्रौद्योगिकी संस्थान में पूरा करने के लिए अमेरिका आई।
हिलियम-४

हिलियम पदार्थ का सबसे आम समस्थानिक। इसमें २ प्रोटान और दो न्यूटॉन होते हैं। यह रेडियोधर्मी नहीं होता है।
इलेक्ट्रॉनिक डिजाइन स्वचालन

इलेक्ट्रॉनिक डिजाइन स्वचालन (Electronic design automation / EDA) इलेक्ट्रॉनिक कैड (ECAD), इलेक्ट्रॉनिक तन्त्रों के डिजिन में प्रयुक्त सॉफ्टवेयरों का सामान्य नाम है। इसके अन्तर्गत मुख्यतः एकीकृत परिपथ डिजाइन, प्रिन्टेड सर्किट बोर्ड डिजाइन, इलेक्ट्रॉनिक परिपथों के आरेख बनाने वाले सॉफ्टवेयर, और परिपथ सिमुलेशन के सॉफ्टवेयर आदि आते हैं।
मोकोकचुंग

भूगोल

मोकाकचुंग की स्थिति 26.33°N 94.53°E. पर है। यहां की औसत ऊंचाई 1325 मीटर है।

लोंगखुम

नागा कहावत के अनुसार लोंगखुम की एक बार यात्रा करना काफी नहीं है। ऐसा इसलिए कहा जाता है क्योंकि जब पहली बार कोई यहां आता है तो उनकी आत्मा यहां रह जाती है। इसलिए अपनी आत्मा वापस लाने के लिए दोबारा लोंगखुम आना चाहिए। ऐसा इसलिए यह कहा जाता है क्योंकि यह बहुत खूबसूरत है और पर्यटकों को यहां आकर बहुत अच्छा लगता है। इसके अलावा यहां पर हथकरघा और हस्तशिल्प की शानदार कलाकृतियां भी देखी जा सकती है। यह कलाकृतियां पर्यटकों को बहुत पसंद आती हैं और वह इन्हें स्मृतिकाओं के रूप में खरीद कर ले जाते हैं। लोंगखुम गांव के कुछ निवासी लीमापुर धर्म में विश्वास रखते हैं और लोंगलंपा त्सुंग्रेम भगवान की पूजा करते हैं।

गुफाएं

मोकोकचुंग में पर्यटक फ्युसन केई और मोंगजु की गुफाओं की यात्रा कर सकते हैं। अभी तक इन गुफाओं की पूरी जानकारी हासिल नहीं हो पाई हैं। लेकिन स्थानीय निवासियों के अनुसार यह गुफाएं लगभग 25 कि॰मी॰ लंबी हैं और बहुत खूबसूरत हैं।

तेंगकम मारोक

तेंगकम मारोक का अर्थ होता है जीवन का प्याला। यह एक खूबसूरत झरना है। माना जाता है कि इस झरने में दिव्य शक्ति है जो आयु बढ़ाती है। इस झरने का पानी साफ और स्वादिष्ट है और यह एक चट्टान से निकलता है। इस झरने को देखने के बाद लोंगरित्जु लेंडेन घूमने जाया जा सकता है। यह एक खूबसूरत घाटी है। स्थानीय निवासियों के अनुसार इसमें आत्माएं रहती हैं। घाटी के नीचे एक नदी भी हैं। कहा जाता है कि इस नदी में आत्माएं स्नान करती हैं। इसके पास एक हथौडा भी है। लोगों का मानना है कि इसका प्रयोग शिजुंग तोड़ने के लिए किया जाता है। शिजुंग का प्रयोग आत्माएं साबुन के रूप में करती हैं।

उन्गमा

मोकोकचुंग से 3 कि॰मी॰ की दूरी पर स्थित उन्गमा गांव ओ आदिवासियों का सबसे बड़ा और पुराना गांव है। इस गांव को ओ आदिवासियों ने बसाया था। यह आदिवासी आज भी यहां रहते हैं। इसलिए उन्गमा गांव को आदिवासियों का जीता-जागता संग्राहलय माना जाता है।

चूचूयिमलांग

चूचूयिमलांग अपने मोआत्सु उत्सव के लिए काफी प्रसिद्ध है। यह उत्सव आपसी सौहार्द और भाई-चारे का प्रतीक है। इस उत्सव में कई गांव के निवासी इकट्ठे होते हैं और एक-दूसर को उपहार देते हैं।
१८८४ ईसा पूर्व

१८८४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८८४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
यूरोप में जैन धर्म

जैन धर्म को पश्चिम में लाने का श्रेय एक जर्मन विद्वान हरमन जैकोबी (Hermann Jacobi ) को जाता है, जिन्होंने कुछ जैन साहित्य का अनुवाद किया और इसे 1884 में 'पूर्व की पवित्र पुस्तकें' श्रृंखला में प्रकाशित किया। यूरोप में, सबसे बड़ी जैन आबादी ब्रिटेन में है (लगभग 25,000 ; 2006 तक)। भारत से बाहर रहने वाले जैन विभिन्न परम्पराओं से सम्बन्धित हैं, दिगम्बर, श्वेताम्बर, तेरापन्थी, शंखकवासी, श्रीमद राजचन्द्र सभी का प्रतिनिधित्व करते हैं।
क्रिप्टोगैम

क्रिप्टोगैम (cryptogam ; वैज्ञानिक नाम : CryptogamaeKriptogaims phanerogams ke vibhodo ko samjhiye in hndi उन पादपों (व्यापक अर्थ में, साधारण अर्थ में नहीं) को कहते हैं जिनमें प्रजनन बीजाणुओं (spores) की सहायता से होता है। ग्रीक भाषा में 'क्रिप्टोज' का अर्थ 'गुप्त' तथा 'गैमीन' का अर्थ 'विवाह करना' है। अर्थात् क्रिप्टोगैम पादपों में बीज उत्पन्न नहीं होता।
क्रिप्टोगैम को कभी-कभी 'थैलोफाइटा', 'निम्न पादम' (lower plants), तथा 'बीजाणु पादप' (spore plants) आदि अन्य नामों से भी जाना जाता है। क्रिप्टोगैम समूह पुष्पोद्भिद (Phanerogamae या Spermatophyta) समूह के 'विलोम समूह' है। क्रिप्टोगैम में शैवाल (algae), लाइकेन (lichens), मॉस (mosses) और फर्न (ferns) आते हैं।
एक समय क्रिप्टोगैम को पादप जगत में एक समूह के रूप में मान्यता थी। कार्ल लिनियस ने पादपों के अपने वर्गीकरण में सम्पूर्ण पादप जगत को २४ वर्गों में बाँटा था जिसमें से एक 'क्रिप्टोगैमिया' था जिसको पुनः चार गणों में विभाजित किया गया था - शैवाल, मस्सी (Musci) या ब्रायोफाइट, फिलिसेस या फर्न तथा कवक।
आधुनिक वर्गिकी ने क्रिप्टोगैम को पादप जगत में स्थान नहीं दिया है क्योंकि समझा गया कि क्रिप्टोगैम कई असंगत समूहो का जमघट मात्र है। वर्तमान वर्गिकी के अनुसार क्रिप्टोगैम में आने वाले केवल कुछ पादपों को ही पादप जगत में स्थान दिया गया है, सभी को नहीं। विशेषतः कवक (फंजाई) को एक अलग जगत के रूप में स्वीकार किया गया है और उन्हें पादपों के बजाय जन्तुओं का निकट सम्बन्धी माना जाता है। इसी प्रकार कुछ शैवालों को अब जीवाणुओं का सम्बन्धी मान लिया गया है।
गोपीनाथ कविराज

महामहोपाध्याय श्री गोपीनाथ कविराज (7 सितम्बर 1887 - 12 जून 1976) संस्कृत के विद्वान और महान दार्शनिक थे। १९१४ में पुस्तकालयाध्यक्ष से आरम्भ करते हुए वे १९२३ से १९३७ तक वाराणसी के शासकीय संस्कृत महाविद्यालय के प्राचार्य रहे। इस कालावधि में वे सरस्वती भवन ग्रन्थमाला के सम्पादक भी रहे। 
गोपीनाथ कविराज बंगाली थे और इनके पिताजी का नाम वैकुण्ठनाथ बागची था। आपका जन्म ब्रिटिश भारत के ग्राम धमरई जिला ढाका (अब बांग्लादेश) मे हुआ था। उनका जन्म प्रतिष्ठित बागची घराने मे हुआ था और "कविराज" उनको सम्मान में कहा जाता था। उनकी प्रारम्भिक शिक्षा-दीक्षा श्री मधुसूदन ओझा एवं शशिधर "तर्क चूड़ामणि" के निर्देशन में जयपुर मे प्रारंभ हुई।
महामहोपाध्याय पं॰ गोपीनाथ कविराज वर्तमान युग के विश्वविख्यात भारतीय प्राच्यविद् तथा मनीषी रहे हैं। इनकी ज्ञान-साधना का क्रम वर्तमान शताब्दी के प्रथम दशक से आरम्भ हुआ और प्रयाण-काल तक अबाधरूप से चलता रहा। इस दीर्घकाल में उन्होंने प्राच्य तथा पाश्चात्य ज्ञान-विज्ञान की विशिष्ट चिन्तन पद्धतियों का गहन अनुशीलन कर, दर्शन और इतिहास के क्षेत्र में जो अंशदान किया है उससे मानव-संस्कृति तथा साधना की अंतर्धाराओं पर नवीन प्रकाश पड़ा है; नयी दृष्टि मिली है।
उन्नीसवीं शती के धार्मिक पुनर्जागरण और बीसवीं शती के स्वातन्त्र्य-आन्दोलन से अनुप्राणित उनकी जीवन-गाथा में युगचेतना साकार हो उठी है। प्राचीनता के सम्पोषक एवं नवीनता के पुरस्कर्ता के रूप में कविराज महोदय का विराट् व्यक्तित्व संधिकाल की उन सम्पूर्ण विशेषताओं से समन्वित है, जिनसे जातीय-जीवन प्रगति-पथ पर अग्रसर होने का सम्बल प्राप्त करता रहा है।
तांत्रिक वाङ्मय में शाक्त दृष्टि  के लिए उन्हें सन् १९६४ में साहित्य अकादमी पुरस्कार (संस्कृत) से सम्मानित किया गया।
रॉका रेडोन्डा (गैलापागोस)

रॉका रेडोन्डा या गोल चट्टान गैलापागोस द्वीपसमूह के सबसे छोटे द्वीपों में से एक है। द्वीप एक समुद्र के नीचे स्थित एक ज्वालामुखी का शीर्ष है। अपने नाम के विपरीत इसका आकार गोल ना होकर लम्बा है जिसकी लम्बाई 308 मीटर और चौड़ाई 136 मीटर है। यह ईसाबेला द्वीप से 25 मील की दूरी पर स्थित है। द्वीप एक महत्वपूर्ण प्रजनन क्षेत्र नहीं है पर स्कूबा ग़ोताख़ोरी के दीवाने पर्यटकों के बीच यह एक अति लोकप्रिय स्थल है।
इटुरी

झड़पें

इटुरी में दो मुख्य समुदाय रहते हैं: लेन्डू (Lendu) और हेमा (Hema)। जब कांगो पर बेल्जियम का उपनिवेशी राज था, तब बेल्जियम ने बांटो और राज करो नीति के अंतर्गत हेमा समुदाय को बढ़ावा दिया और लेन्डू-हेमा तनाव सुलगाए रखने के भरसक प्रयास करे। १९६० में कांगो स्वतंत्र हुआ लेकिन यह तनाव जड़ें पकड़ चुका था। लेन्डूओं में यह भी शंका रही है कि पड़ोसी युगांडा देश भी हमेशा हेमाओं की तरफ़दारी करता है। समय-समय पर १९६६ काल से ही यहाँ युगांडा का हस्तक्षेप रहा है। १९९९ में एक स्थानीय सैनिक नेता ने स्वयं ही इटुरी को एक भिन्न प्रान्त घोषित कर दिया और केन्द्रीय सरकार की बात न मानते हुए प्रशासन चलाने लगा। कांगो के केन्द्रीय नेताओं का दावा है कि इसमें युगांडा की भी मिली-भगत थी। जब इटुरी में एक हेमा को राजपाल बना दिया गया तो लेन्डू-हेमा लड़ाईयाँ छिड़ गईं जिसमें १९९८-२००६ काल में लगभग ६०,००० लोगों की जानें गई।
इस अघोषित गृह युद्ध के दौरान सन् २००३ में संयुक्त राष्ट्र ने यहाँ शान्ति पुनर्स्थापित करवाने के लिये एक आयोग बनाया जिसने इस क्षेत्र में 'इटुरी अन्तरिम प्रशासन' की स्थापना करवाई। प्रयासों के बाद शान्ति लौटने लगी और २००६ से भयंकर युद्ध की स्थिति बंद है हालांकि अभी भी हल्की झड़पे होने के समाचार आते रहते हैं।
द्रव्य क्रिस्टल प्रादर्शी टीवी

द्रव क्रिस्टल प्रादर्शी टेलिवीज़न (अंग्रेज़ी:LCD TV) टेलिवीज़न सेट होते हैं, जो द्रव क्रिस्टल प्रादर्शी तकनीक के प्रयोग से चित्र प्रदर्शित करते हैं। ये टीवी सीआरटी टीवी से अपेक्षाकृत पतले और हलके होते हैं। ये अत्यधिक बड़े आकार में उपलब्ध भी होते हैं। इनके इन्हीं और कई अन्य गुणों के कारण ये सीआरटी टीवी से कहीं बेहतर कहलाते हैं। आरंभ में इनकी कीमत अधिक हुआ करती थी, किंतु नयी तकनीक और स्पर्धा के चलते आज इनका मूल्य भि काफ़ी कम हुआ है।
रॉकी हैंडसम

कहानी

फ़िल्म की कहानी कबीर अहलावत उर्फ रॉकी हैंडसम (जॉन अब्राहम), रूक्षीदा (श्रुति हासन) और छोटी बच्ची नाओमी (दिया) के इर्द-गिर्द घूमती है। फिल्म में कबीर अपनी पिछली जिंदगी को भूलकर आगे बढ़ता है और गोवा में रहता है। यहीं उसके पड़ोस में छोटी बच्ची नाओमी भी रहती है। अलग-अलग घटनाओं के बीच में नाओमी का अपहरण हो जाता है और इस तरह फिल्म की कहानी बढ़ते हुए गैंगवार, तस्करी और कई सारे उतार चढ़ाव लेकर आती है। दो घंटे छह मिनट की फिल्म के आखिर में कहानी को अंजाम मिलता है।

निर्माण

श्रुति हासन को जॉन अब्राहम की पत्नी के रूप में किरदार में लिया गया। वहीं सात वर्षीय अभिनेत्री दीया को भी एक महत्वपूर्ण किरदार के रूप में लिया गया। नथालिया कौर इस फिल्म में एक बच्चे की माँ का किरदार निभा रही हैं। सुनील खेतरपाल के अनुसार हैदराबाद में इस फिल्म का निराम 45-50 दिन तक होगा उसके बाद दूसरा भाग गोवा व तीसरा भाग मुंबई में बनेगा।
ऍप्सिलन सॅन्टौरी तारा

अन्य भाषाओँ में

अंग्रेज़ी में ऍप्सिलन सॅन्टौरी को "बिरडन" (Birdun) भी कहा जाता हैं, जो अरबी के "अल-बरदून" (البردون) शब्द से लिया गया है।

तारे का ब्यौरा

ऍप्सिलन सॅन्टौरी एक B1 III श्रेणी का नीला-सफ़ेद दानव तारा है। यह एक बेटा सॅफ़ॅई परिवर्ती तारा है जिसकी चमक +२.२९ से +२.३१ मैग्निट्यूड की सीमाओं के बीच बदलती रहती है।
तीर्थ

तीर्थ धार्मिक और आध्यात्मिक महत्त्व वाले स्थानों को कहते हैं जहाँ जाने के लिए लोग लम्बी और अकसर कष्टदायक यात्राएँ करते हैं। इन यात्राओं को तीर्थयात्रा (pilgrimage) कहते हैं। हिन्दू धर्म के तीर्थ प्रायः देवताओं के निवास-स्थान होते हैं। मुसलमानों के लिए मक्का और मदीना महत्त्वपूर्ण तीर्थ हैं और इन जगहों पर जीवन में एक बार जाना हर मुसलमान के लिए ज़रूरी है। इसके अतिरिक्त कई तीर्थ महत्त्वपूर्ण ऐतिहासिक व्यक्तियों के जीवन से भी सम्बन्धित हो सकते हैं। उदाहरण स्वरूप, मास्को में लेनिन की समाधि साम्यवादियों के लिए एक तीर्थ है।
जॉर्डन पीटर्सन

जॉर्डन पीटर्सन (अंग्रेज़ी: Jordan Peterson, जन्म: १२ जून १९६२) एक कनेडियाई नैदानिक मनोचिकित्सक और टोरंटो विश्वविद्यालय का एक मनोविज्ञान प्राध्यापक है। वर्ष २०१६ में पीटर्सन ने राजनीतिक शुद्धता और कनेडियाई सरकार का  en:Bill C-16 की आलोचना करते हुए यूट्यूब वीडियोस् का एक शृंखला प्रकाशित की जिसके कारण वे प्रसिद्ध हुए।

जन्म और बचपन

पीटर्सन का जन्म एड्मन्टन, अल्बर्टा में १२ जून १९६२ को हुआ था और वे फैर्व्यू, अल्बर्टा में पले बढे।तीन बच्चों में से पीटर्सन ज्येष्ठ थे और उन्होंने तीन वर्ष की उम्र में पढना सीखा।

शिक्षा

१९८4 में पीटर्सन को अल्बर्टा विश्वविद्यालय से राजनीति विज्ञान में बीए और मनोविज्ञान में बीए प्राप्त किया। १९९१ में उन्होंने मक्गिल विश्वविद्यालय से पीएचडी प्राप्त की।
हिन्दी मिलाप

हिन्दी मिलाप हिन्दी भाषा का एक दैनिक समाचार पत्र है। यह हैदराबाद से प्रकाशित होता है।

परिचय

‘हिन्दी मिलाप’ का प्रकाशन ११ सितम्बर १९२७ को खुशहाल चन्द सुखचन्द (महात्मा आनन्द स्वामी) ने लाहौर से किया था। इसका सम्पादन सुदर्शन तथा बद्रीनाथ वर्मा करते थे। बाद में इसके प्रधान सम्पादक रणबीर तथा सम्पादक यश बने। हरिकृष्ण ‘प्रेमी’, रूपनाथ मलिक और संतराम भी इसके सम्पादकीय विभाग से जुड़े रहे थे। भारत विभाजन काल में इसके सम्पादक आत्म स्वरूप शर्मा थे जिन्होंने १५ अगस्त १९४७ को अपना बलिदान कर दिया। २३ सितम्बर १९४९ से यश के सम्पादकत्व में यह जालंधर से पुनः प्रकाशित हुआ। इसका उर्दू संस्करण रणवीर के सम्पादकत्व में प्रकाशित हुआ तथा एक अन्य संस्करण युद्धवीर के सम्पादकत्व में हैदराबाद से प्रकाशित होता है। इसका एक अन्य संस्करण लंदन से भी प्रकाशित होता है।
परिमल प्रकाशन

यह हिन्दी पुस्तकों के एक प्रमुख प्रकाशक हैं।
गंभीरनाथ

गंभीरनाथ, नाथ पंथ के एक प्रख्यात योगी थे जिनका जन्म कश्मीर के एक धनी परिवार में हुआ था। किंतु युवावस्था में ही उन्हें वैराग्य उत्पन्न हुआ और उन्होंने गोरखपुर में गोपालनाथ से दीक्षा प्राप्त की। कहा जाता है कि उन्होंने तीनों योगों की सिद्धि प्राप्त की थी। आध्यात्मिक क्षेत्र में उनका उच्च स्थान समझा जाता है। वे उन्नीसवीं शती में किसी समय हुए थे।
अपशिष्ट प्रक्रमण प्रोद्योगिकी

अपशिष्ट प्रक्रमण प्रोद्योगिकी (Waste treatment technology) अलग-अलग प्रकार के कूड़े और अन्य अपशिष्ट सामग्रियों के भंडारण, निपटान, पुनर्चक्रण, इत्यादि के लिए विकसित करी गई प्रौद्योगिकियों को कहते हैं। हर प्रकार के कूड़े-मलबे के लिए अलग-अलग प्रकार की विधियाँ प्रयोग में लाई जाती हैं।
क़ेना मुहाफ़ज़ाह

नाम का उच्चारण

'क़ेना' में 'क़' अक्षर के उच्चारण पर ध्यान दें क्योंकि यह बिना बिन्दु वाले 'क' से मिलता-जुलता लेकिन ज़रा भिन्न है। इसका उच्चारण 'क़ीमत' और 'क़ुरबानी' 'क़' से मिलता है।
वेदी

वैदिक एव स्मार्त कर्म के लिए वेदी या वेदि का निर्माण अत्यावश्यक है। कर्मकांडीय अनुष्ठान के लिए एक निश्चित परिमाणम की शास्त्रानुसार परिष्कृत भूमि वेदी कहलाता है। इस वेदी में यज्ञपात्रों का स्थापन, यज्ञपशु का बंधन एवं अन्यान्य याज्ञिक कर्म अनुष्ठित होते हैं।
श्रौत परंपरा में वेदी के विषय में अनेक विशिष्ट तथ्य मिलते हैं। यथा स्फ्य (खड्ग की आकृति वाला अस्त्र जो खदिर वृक्ष से बनाया जाता है, जिसका प्रमाण १ अरत्नि = २४ अंगुल है; १ अंगुल = इंच) से भूमि खोदने, तृण को हटाने और शुद्ध पांशु लाकर वेदी का निर्माण करने का निर्देश है।
वेदी अनेक आकृतियों की होती है। अग्निहोत्र दर्शपूर्णमास के लिए एक ही वेदी बनाई जाती है, जबकि चातुर्मांस यज्ञांतर्गत वरुणप्रधास में दो वेदियाँ होती हैं। यज्ञकर्मानुसार वेदी का स्थान निश्चित होता है, यथा - आह्वनीय अग्नि के पूर्व में, निरूढ पशुबंध यज्ञ की वेदी बनाई जाती है, जबकि दर्शपूर्णमास में अग्नि के पश्चिम में। वेदी का परिमाण भी यज्ञकर्म के भेद के अनुसार विभिन्न प्रकार का होता है। एक ही यज्ञ की वेदियाँ विभिन्न श्रौतसूत्रों के अनुसार कुछ विभिन्न रूपों से बनाई जाती हैं। आपस्तबानुसारी जहाँ वेदी को गार्हत्याग्नि से कुछ दूर बनाते हैं, वहाँ सत्याषाढानुसारी वेदी को अग्नि के पास ही बनाते हैं।